|  |  |
| --- | --- |
| Trysil 3005 | **Trysil kommune****Næringsavdelingen** |

|  |  |  |
| --- | --- | --- |
| Se adresseliste | Vår ref. | 2015/4104 - 28792/2018  |
|  | Deres ref. |  |
|  | Arkiv | 074 |
|  | Saksbehandler | Gro Svarstad |
|  | Direktetelefon | 47 47 29 26 |
|  | Telefaks | 21 55 76 11 |
|  | Dato | 28.12.2018 |

**Referat fra møtet mellom Trysil kommune og hytteeierforeningene 28. desember 2018**

Følgende hytteeierforeninger var representert på møtet:

Bjønnåsen hytteeierforening: Tor S Rugsveen og Per K. Hanevold

Bjønnbekkmora hytteieierforening: Bjørg Klevengen

Bittermarka hytteeierforening: Grete Storløpa

Rørbuknappen hytteeierforening: Randi Håkonsen

Norges Hytteforbund: Halvor Stormoen

Villroa Vel: Einar Dalen

Fageråsen hytteeierforening: Maria Michels Staffas, Ole Harald Slemdal og Sveinung Grimsby

Trysilfjell hytteeierforening: John Johansson

Fra Midt Hedmark Brann og redningsvesen møtte Hans Gråberg

Fra Trysil kommune deltok: Ordfører Erik Sletten, rådmann Jan Sævig, teknisk sjef Hans M. Aas og næringssjef Gro Svarstad.

Midt Hedmark brann- og redningsvesen: Hans Gråberg

Ordføreren ønsket velkommen og ledet møtet. Rådmannen orienterte om eiendomsskatt: lovgrunnlaget, omtaksering i 2018, Trysil kommunes inntekter, rammer, takseringsmetodikk, framdrift og klagebehandling. Se vedlagte presentasjon for mer informasjon.

Det ble påpekt at byggeår må hensyntas ved omtaksering. Videre ble det påpekt at det savnes fokus på hytteeierne, skatten oppleves urettferdig så lenge hytteeierne ikke er stemmeberettiget og kan påvirke bruken av den.

Hytteeierne ble oppmodet til å sjekke ny takst i forhold til tidligere. Den kan bli noe endra, men totalbeskatningen skal bli omtrent som før. Følg med, informasjon vil bli lagt ut kommunens hjemmesider.

Rådmannen presenterte også budsjettet for 2019, grunnlagsendringer, nye tiltak både prioriterte og uprioriterte, salderingstiltak og investeringer. Se vedlegg for mer informasjon.

Følgende spørsmål ble stilt:

* Standarden på Flendalsvegen.

Hytteeierne opplever ansvarsfraskrivelse både fra Hedmark fylkeskommune og Statens vegvesen. Ordføreren orienterte om dialogen med Statens vegvesen, hvilke veier som ble prioritert og hvilke prioriteringen kommunen har gjort. For inneværende år prioriterte Trysil kommune Flendalsvegen og vegen til Vestby, mens fylket blant annet prioriterte Rundflovegen og vegen ved Flermoen.

* Oppkjøring av skiløyper. Det savnes oppkjøring til Svesætra, rundt Lågfjellet og Skurufjellet. Rådmannen lovte å videreformidle innspillet til l Skistar.
* Standarden på Trysilrypas 13 km runde. Det er vanskelig å ta seg fram på deler av Trysilrypas 13 kms runde, spesielt i perioder med nedbør. Trysil kommune formidler innspillet videre til Destinasjon Trysil som er ansvarlig for arrangementet.

Hans Gråberg fra Midt Hedmark Brann og redningsvesen informerte om feiing og tilsyn. Hytter skal feies hvert 8. år, og Trysil står for tur i 2020-2021. Feiing og tilsyn vil bli utført hovedsakelig i mai og i høstferieukene. Innenlandske eier vil bli varsla pr sms 14 dager før, mens utenlandske vil bli varsla pr brev med 2 mnds varsel. Eier må være tilstede. Trysil kommune sender over adresseliste over hytteeierforeningene til Midt Hedmark Brann og redningsvesen. Se vedlegg for nærmere informasjon.

Næringssjef Gro Svarstad presenterte status for bredbåndsutbygging og planene for videre utbygging, og hvordan kommunen kan samarbeide med hytteeierforeningene om utbygging i hytteområdene. Etter planen skal hele Trysil være dekket innen utgangen av 2020. Se vedlegg for mer info. Anmoder om at dere følger med på kommunens hjemmesider og deltar på grendemøter når det inviteres til det i deres nærområder.

Fra hytteeierforeningen i Trysilfjellet ble det påpekt at det er problemer med å finne fram, og at merkingen er dårlig. Rådmannen redegjorde for prosessen fram til dagens ordning. Se presentasjon. Det ble stilt spørsmål om å vegnavn / tilleggsnavn. I henhold til ny Matrikkelforskrift kan det innføres adressetilleggsnavn. Rådmannen lovet å sjekke opp dette og tilbakemelding vil komme.

Det ble informert om viktigheten av å ha en nødplakat på hytta. Her er linken til kartverkets side hvor en kan lage sin egen nødplakat. Se følgende link: <https://kartverket.no/Kart/Nodplakat/>.

**Neste møte ble satt til 7. juni 2019 kl 14.00.**

Godt nytt år til dere alle!

Vennlig hilsen

Gro Svarstad

Næringssjef

*Dette brevet er elektronisk godkjent og sendes derfor uten signatur.*

Ev. svar på dette brevet sender du til postmottak@trysil.kommune.no merket 2015/4104.

|  |
| --- |
| Sendt til: |
| Bittermarka Hytteforening |  | Stangeveien 14 | 2317 | HAMAR |
| Bjønnbekkmora hytteforening |  | Sandnesvegen 19 | 1927 | RÅNÅSFOSS |
| Bjønnåsen hytteeierforening |  | Børsteveien 6 B | 0585 | OSLO |
| Brattegga hytteforening |  | Postboks 9 | 2425 | LJØRDALEN |
| Brenden hytteforening |  | Rudsvegen 385 | 2436 | VÅLER I SOLØR |
| Fageråsen hytteeierforening |  | Seminariegatan 21 B | 79136 | Falun, Sverige |
| Fulufjellet hyttegrendelag |  | Lyngveien 43 | 1825 | Tomter |
| Gressgarn hyttegrend |  | Peer Gynts vei 8 | 1482 | NITTEDAL |
| Hoelskogen hytteforening |  | Sydoverveien 24 | 1900 | FETSUND |
| Grylla hytteeierforening |  | Kjølhalstien 29 A | 3189 | HORTEN |
| Hollåsen hytteeierforening |  | Vetteringen 3 | 2068 | JESSHEIM |
| Kvernåa hytteforening |  | Nesbybakkagatan 4 | 71831 | Frövi, Sverige |
| Lyngbakken hyttefelt |  | Jadeveien 1 | 1639 | GAMLE FREDRIKSTAD |
| Lektninga hyttelag |  | Rønsenvegen 139 | 2080 | EIDSVOLL |
| Norges hytteforbund |  | Heimenveien 6 | 1410 | KOLBOTN |
| Norsk Hyttelag |  | Bogstadveien 46 A | 0366 | OSLO |
| Osensjøen hyttegrend hytteforening |  | Søndre vei 66 | 1397 | NESØYA |
| Ottersskog vel |  | Tusenfrydveien 19 | 2409 | ELVERUM |
| Rysjølia hytteeierforening |  | Konglevegen 7 | 2409 | ELVERUM |
| Ryskdalen og Solberglia hyttevel |  | Ramstadveien 50 | 1480 | SLATTUM |
| Rømofeltet hytteforening |  | Sonja Henies vei 17 A | 1363 | HØVIK |
| Trysilelva hytteområde |  |  |  |  |
| Trysilfjell hytteeierforening |  | Karlavägen 33 | 66334 | Skoghall, Sverige |
| Sennsjøvika hyttevel |  | Krillåsveien 76 | 1392 | VETTRE |
| Trysil-Knuts fjellverden hytteforening |  | Skogveien 14 A | 1482 | NITTEDAL |
| Villroa vel |  | Rødsåsen 31 | 3219 | SANDEFJORD |

|  |
| --- |
| Vedlegg: |
| 1 | Presentasjon til møtet med hytteeierforeningene 28.12.18 |  |
| 2 | Info feiing, 281218 |  |

|  |
| --- |
| Intern kopi til: |
| Erik Sletten |
| Jan Sævig |
| Bjørn Myhre |
| Hans Martin Aas |
| Knut Løken |